આઈએસઆઈએસના આતંકવાદીઓ દ્વારા સીરિયામાં ખિલાફતની સ્થાપનાના નામે કરવામાં આવેલા હિંસાચારમાં લાખો સીરિયન નાગરિકો દુનિયાભરમાં નિરાશ્રિત બનીને ભટકી રહ્યા છે. સીરિયાનું રક્કા આઈએસનો ગઢ બની ચુક્યું હતું. હવે સીરિયામાં આઈએસના ખાત્માની ગણાતી ઘડીઓ વચ્ચે પ્રાદેશિક અને વૈશ્વિક મહસત્તાઓ દ્વારા સીરિયાના પુનર્નિમાણની કામગીરી થવાના સ્થાને હિંસા વધુ વકરી છે.સીરિયા અને ઈરાકની સરહદો ભૂંસીને આતંકવાદી સંગઠન ઈસ્લામિક સ્ટેટે સીરિયાના ઘણાં મોટા હિસ્સા પર કબજો જમાવ્યો હતો. આઈએસના આતંકના ખેલને કારણે સીરિયાના લોકોએ દેશ છોડીને અન્ય સ્થાનો પર આશ્રય શોધવાનું શરૂ કર્યું હતું. ચાલીસ લાખ નોંધણી પામેલા સીરિયન નિરાશ્રિતોમાંથી લેબનોન અને તુર્કીએ સંયુક્તપણે ત્રીસ લાખ શરણાર્થીઓને આશ્રય આપ્યો છે. ૨૦૧૧થી અત્યાર સુધીમાં પાંચ લાખ સીરિયન નિરાશ્રિતોએ યુરોપમાં શરણું શોધવાની કોશિશ કરી છે. અમેરિકાએ રેફ્યુજીને પોતાને ત્યાં શરણ આપ્યું છે.ટ્યુનેશિયા અને ઈજીપ્ત ખાતે આંદોલનો સાથે બંને આરબ દેશોના તાનાશાહને સત્તા છોડવી પડી હતી.